b'\n_START_ARTICLE_\nStatspolitiet i Norge\n_START_SECTION_\nStatspolitiet 1933-1936\n_START_PARAGRAPH_\nStatspolitiet, oprettet ved en beslutning i Stortinget 11 juni 1933, blev i et udrykningspoliti p\xc3\xa5 76 mand  direkte underlagt Justitsministeriet. Mest kendt og berygtet blev statspolitiet for sin indsats mod de strejkende under "Menstadslaget". P\xc3\xa5 dette tidspunkt var politiet generelt et kommunalt ansvar. Statspolitiet \xc3\xa6ndrede navn til "Utrykningspolitiet" da Politiloven af 13. marts 1936 blev vedtaget, og politiet underlagt staten.\n_START_SECTION_\nStatspolitiet 1941-1945\n_START_PARAGRAPH_\nStatspolitiet blev atter etableret den 1. juni 1941 under den tyske bes\xc3\xa6ttelse, p\xc3\xa5 initiativ af blandt andet den fremtidige chef Karl Marthinsen, var et bev\xc3\xa6bnet politisk politi efter tysk m\xc3\xb8nster. Det var prim\xc3\xa6rt imod politiske forbrydelser, flygtninge, spionage, sabotage og v\xc3\xa6bnet modstand eller anden form for opr\xc3\xb8r mod bes\xc3\xa6ttelsen eller bestyrelsen for de norske nazistiske myndigheder. Det var organiseret med hovedkontor i Oslo og seks underkontorer i Oslo og Aker, Stavanger, Bergen, Trondheim, Troms\xc3\xb8 og Kirkenes. Statspolitiet var direkte underordnet sikkerhedspolitiets chef, i det p\xc3\xa5 ordre af Reichskommisar Josef Terboven skabte norske kommissariske Politiministerium, men kunne ogs\xc3\xa5 modtage kommandoen direkte fra den tyske Sicherheitspolizei. Det blev drevet uafh\xc3\xa6ngigt af det almindelige politi._NEWLINE_I statspolitiet var der kun fire ansatte, som ikke var medlemmer af Nasjonal Samling. Under Karl Marthinsen blev etaten kraftigt udvidet, og n\xc3\xa5ede i 1944 sit toppunkt med 350 ansatte. _NEWLINE_Statspolitiet spillede en central rolle i deportationen af de norske j\xc3\xb8der._NEWLINE_I det norske retsopg\xc3\xb8r efter den anden verdenskrig blev de tidligere statspolitim\xc3\xa6nd Reidar Haaland, Arne Saatvedt, Hans Jacob Skaar Pedersen, Holger Tou, Ole Wehus, Olav Aspheim og Einar D\xc3\xb8nnum d\xc3\xb8mt til d\xc3\xb8den for landsforr\xc3\xa6deri og henrettet.'